CELEX: 32013B0574
Language: et
Date: 2013-04-17 00:00:00
Title: 2013/574/EL: Euroopa Parlamendi otsus, 17. aprill 2013 , Ühenduse Kalanduskontrolli Agentuuri 2011. aasta eelarve täitmisele heakskiidu andmise kohta

16.11.2013   
            
            
               ET
            
            
               Euroopa Liidu Teataja
            
            
               L 308/221
            
         
      EUROOPA PARLAMENDI OTSUS,
   17. aprill 2013,
   Ühenduse Kalanduskontrolli Agentuuri 2011. aasta eelarve täitmisele heakskiidu andmise kohta
   (2013/574/EL)
   EUROOPA PARLAMENT,
   
               —
            
            
               võttes arvesse Ühenduse Kalanduskontrolli Agentuuri 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Kalanduskontrolli Ameti eelarveaasta 2011 raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
            
         
               —
            
            
               võttes arvesse nõukogu 26. aprilli 2005. aasta määrust (EÜ) nr 768/2005, millega moodustatakse Ühenduse Kalanduskontrolli Agentuur ja muudetakse määrust (EÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (4) eriti selle artiklit 36,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ja kalanduskomisjoni arvamust (A7-0109/2013),
            
         
               1.
            
            
               annab heakskiidu Ühenduse Kalanduskontrolli Agentuuri tegevdirektori tegevusele agentuuri 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Kalanduskontrolli Ameti (varem Ühenduse Kalanduskontrolli Agentuur) tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
         
      
      
         
            Peasekretär
         
         Klaus WELLE
         
      
   
   
      (1)  ELT C 388, 15.12.2012, lk 86.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 128, 21.5.2005, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Ühenduse Kalanduskontrolli Agentuuri 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Ühenduse Kalanduskontrolli Agentuuri 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Kalanduskontrolli Ameti eelarveaasta 2011 raamatupidamise aastaaruande kohta koos ameti vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
               
            
                  —
               
               
                  võttes arvesse nõukogu 26. aprilli 2005. aasta määrust (EÜ) nr 768/2005, millega moodustatakse Ühenduse Kalanduskontrolli Agentuur ja muudetakse määrust (EÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (4) eriti selle artiklit 36,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ja kalanduskomisjoni arvamust (A7-0109/2013),
               
            
                  A.
               
               
                  arvestades, et kontrollikoda märkis, et ta sai piisava kindluse Ühenduse Kalanduskontrolli Agentuuri (edaspidi „agentuur”) 2011. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 10. mail 2012. aastal heakskiidu agentuuri tegevdirektori tegevusele 2010. aasta eelarve täitmisel (6) ning heakskiidu andmise otsusele lisatud resolutsioonis muu hulgas:
                  
                              —
                           
                           
                              nõudis tungivalt, et agentuur lisaks oma iga-aastase tööprogrammi parandamiseks konkreetsed ja mõõdetavad eesmärgid nii poliitikavaldkondade kui ka põhitegevuse tasandil ning võtaks kasutusele SMART (täpsed, mõõdetavad, saavutatavad, asjakohased ja ajaliselt piiritletud) näitajad;
                           
                        
                              —
                           
                           
                              nõudis tungivalt, et tegevdirektor täidaks täielikult oma kohustust lisada aruandesse, mille ta esitab eelarve täitmisele heakskiidu andmise eest vastutavale institutsioonile ja mis võtab kokku siseauditi talituse aruande, kõik antud soovitused ja kõik nende soovituste põhjal võetud meetmed;
                           
                        
                              —
                           
                           
                              kutsus agentuuri üles tegevdirektori iga-aastase kinnitava avalduse toetamiseks läbi vaatama oma sisekontrollisüsteemi ning vaatama läbi kõik oma nii haldus- kui ka põhitegevusega seotud menetlused ja esitama tööprotsesse ja põhikontrolle käsitleva dokumentatsiooni;
                           
                        
            
                  C.
               
               
                  arvestades, et agentuuri 2011. aasta eelarve oli kokku 12 850 000 eurot, mis on 16,7 % rohkem kui 2010. aasta eelarve 11 013 000 eurot;
               
            
                  D.
               
               
                  arvestades, et Euroopa Liidu esialgne panus agentuuri 2011. aasta eelarvesse oli 11 850 000 eurot, (7) mis on tema 2010. aasta esialgse panusega (8 410 000 eurot) võrreldes 40,90 % rohkem;
               
            
         Eelarvehaldus ja finantsjuhtimine
      
      
                  1.
               
               
                  tuletab meelde, et liidu rahaline osalus agentuuri 2011. aasta eelarves oli 12 850 000 eurot;
               
            
                  2.
               
               
                  märgib agentuuri 2011. aasta lõpliku raamatupidamise aastaaruande põhjal, et agentuur sidus kulukohustustega 99 % eraldatud summast ning maksis välja 89 % kasutatavatest maksete assigneeringutest (v.a kulud teistest tuluallikatest); tervitab asjaolu, et oma 2011. aasta tegevusaruandes (8) edastas agentuur eelarve täitmisele heakskiidu andmise eest vastutavale institutsioonile andmed eelarve üldise täitmismäära kohta kulukohustuste ja maksetena; tuletab meelde, et 2010. aastal sidus agentuur kulukohustustega 98,3 % eraldatud summast ning maksis välja 85,6 % kasutatavatest maksete assigneeringutest;
               
            
         Ülekantud assigneeringud
      
      
                  3.
               
               
                  märgib agentuuri raamatupidamise aastaaruande põhjal, et 2012. aastasse kanti üle 1 160 170 eurot kulukohustuste assigneeringuid, mis olid 2011. aasta lõpuks kulukohustustega seotud, kuid veel välja maksmata; märgib samuti, et eelmisest aastast ülekantud kasutamata jäänud maksete assigneeringuid (9) tühistati summas 151 710 eurot;
               
            
                  4.
               
               
                  nendib aasta tegevusaruande põhjal, et agentuuri automaatsed ülekandmised 2011. eelarveaastast 2012. aastasse ulatusid 2 161 172 euroni; märgib lisaks, et mis puudutab finantsmääruses sätestatud tähtaegade järgimist maksete puhul, siis sooritati 87 % kõigist maksetest seadusega ettenähtud tähtaegade jooksul: 79 % faktuurarvetest tasuti seadusega ettenähtud 30 päeva jooksul ning ca 91 % kulunõuetest (hüvitused töötajatele ja ekspertidele) maksti välja seadusega ettenähtud 45 päeva jooksul; soovitab kontrollikojal lisada teave ülekandmiste kohta oma aruandesse agentuuri 2012. aasta raamatupidamise aastaaruande kohta;
               
            
         Raamatupidamissüsteem
      
      
                  5.
               
               
                  märgib 2011. aasta raamatupidamise aastaaruande põhjal, (10) et agentuuri eelarve raamatupidamisarvestus toimub tekkepõhise raamatupidamisarvestuse süsteemis (ABAC) ning üldine raamatupidamisarvestus SAP-süsteemis, millel on otseühendus komisjoni üldise raamatupidamissüsteemiga;
               
            
         Hankemenetlused
      
      
                  6.
               
               
                  palub agentuuril parandada oma hankemenetlusi; märgib, et kontrollikoda tuvastas selles valdkonnas puudusi (st agentuur ei dokumenteerinud oma hankedokumentatsioonis piisavalt lepingusummade hinnangulist väärtust);
               
            
                  7.
               
               
                  nendib kontrollikoja aruande põhjal, et agentuur peaks parandama oma menetluste läbipaistvust, täpsustades mõningaid pakkujatele kehtestatud valikukriteeriume;
               
            
                  8.
               
               
                  võtab murega teadmiseks kontrollikoja tähelepaneku, et agentuuril puuduvad veel piisavad protseduurid agentuuris loodud immateriaalse vara kulude registreerimiseks ja arvesse võtmiseks;
               
            
         Töölevõtmismenetlused
      
      
                  9.
               
               
                  märgib kontrollikoja aruande põhjal, et agentuur peaks veelgi parandama oma personalivaliku menetlusi (st vaba ametikoha kohta avaldatud teated ei sisaldanud teavet kaebuste esitamise ning kaebemenetluste kohta; valikukomisjoni koosolekud ei olnud piisavalt dokumenteeritud ning ühes värbamismenetluses ei järginud ametisse nimetav asutus valikukomisjoni pakutud kandidaatide nimekirja järjestust ega põhjendanud seejuures oma otsust); on seisukohal, et personalieeskirjade teatavad sätted võivad tekitada märkimisväärse halduskoormuse; palub seetõttu komisjonil lubada ametitel kohaldada personalieeskirjade artikli 110 puhul teatavat lihtsamat korda;
               
            
                  10.
               
               
                  märgib agentuuri tegevusaruande põhjal, (11) et tööle on võetud neli ajutist ja üks lepinguline töötaja ning töölt lahkus neli ajutist ja üks lepinguline töötaja, seega on täidetud 97 % 2011. aasta ametikohtade loetelus ette nähtud ametikohtadest;
               
            
                  11.
               
               
                  väljendab rahulolu selle üle, et kontrollikoda tunnistas agentuuri 2011. aasta raamatupidamise aastaaruande aluseks olevad tehingud kõigis olulistes punktides seaduslikeks ja korrektseteks;
               
            
                  12.
               
               
                  nendib agentuuri järelaruandele tuginedes, et töölevõtmismenetlusi puudutav dokumentatsioon on 2012. aastal läbi vaadatud, eesmärgiga võtta arvesse kontrollikoja tehtud märkusi;
               
            
         Huvide konflikt
      
      
                  13.
               
               
                  nendib kontrollikoja aruande põhjal, et tegevdirektori ametisse nimetamise menetluse käigus rikkus üks haldusnõukogu liige võtmepositsioonidele ametisse nimetamist reguleerivaid eeskirju, avalikustades kandidaadi, kelle poolt komisjon kavatses hääletada; mõistab, et haldusnõukogu liikmete käitumine ei allu agentuuri kontrollile ja seetõttu ei ole tegevdirektor toimunu eest vastutav;
               
            
         Tulemuslikkus
      
      
                  14.
               
               
                  tunnustab agentuuri algatust jätkata oma mitmeaastaste ja iga-aastaste tööprogrammide ettevalmistamist; rõhutab selle dokumendi tähtsust selleks, et agentuur saaks tulemuslikult korraldada oma strateegia elluviimist ja saavutada oma eesmärgid; märgib, et agentuur järgib tööprogrammi ja ressursside planeerimisel mitmeaastast perspektiivi, koostades endale mitmeaastase tööprogrammi, mitmeaastase personalipoliitika kava ja mitmeaastase infotehnoloogia strateegilise kava; märgib ühtlasi, et agentuuril on alates 2010. aastast oma infotehnoloogia strateegiline kava, mida igal aastal üle vaadatakse ja ajakohastatakse;
               
            
                  15.
               
               
                  toonitab agentuurile antud ülesannete tähtsust ning on rahul tema tõhusa ja tulemusliku tegevusega, mida parlamendi kalanduskomisjonil oli võimalus tunnistada 2010. aasta juunis ja29.–30. oktoobril 2012 agentuuri tehtud külastuste ajal; märgib, et 29.–30. oktoobril 2012 toimunud külastuse ajal arutati olulisi küsimusi, nagu piirkondlike kontrollalade moodustamine Euroopa lisandväärtuse loomiseks;
               
            
         Siseaudit
      
      
                  16.
               
               
                  on rahul agentuuri algatusega, millega loodi 2008. aastal siseauditi üksus, mille ülesanne on tegevdirektori nõustamine ja abistamine ning sisekontrolli, riskianalüüside ja siseauditi korraldamine; märgib, et agentuuril ei ole täistööajaga töötavat siseauditi üksust, vaid ta jagab seda Lissabonis asuva Euroopa Meresõiduohutuse Ametiga (EMSA); võtab sellega seoses teadmiseks, et 17. juunil 2008 allkirjastati agentuuri ja EMSA vaheline teenustaseme kokkulepe;
               
            
                  17.
               
               
                  nendib agentuuri siseauditi talitusele tuginedes, et agentuur vaatas läbi nii sisekontrollistandardite (2008) kui ka esimeste järelmeetmete rakendamise (2009); võtab teadmiseks, et agentuuri seisukohast on tulemused asjakohaselt ja tulemuslikult rakendatud;
               
            
                  18.
               
               
                  nendib, et 2011. aastal viis siseauditi üksus tegevdirektori palvel läbi piiratud auditi palgamaksete osas, et hinnata palgamaksetsükli sisekontrollimehhanisme, pöörates erilist tähelepanu maksetoimikute dokumenteerimisele; märgib siseauditi talitusele (12) tuginedes, et siseauditi üksus viis agentuuris läbi ka inventari haldamise auditi, eesmärgiga esitada tegevdirektorile sõltumatu hinnang varade registreerimisega seotud sisekontrollisüsteemi nõuetekohasusele ja tulemuslikule rakendamisele;
               
            
                  19.
               
               
                  võtab agentuuri tegevusaruande põhjal teadmiseks, et vastavalt strateegilisele kavale aastateks 2010–2012 viis siseauditi talitus 2010. aastal läbi eelarve täitmise protsessi auditi ja infotehnoloogia riskianalüüsi;
               
            
                  20.
               
               
                  nendib, et 2011. aastal viis siseauditi talitus läbi auditi „Suutlikkuse suurendamine – koolitus ja areng”, eesmärgiga esitada tegevdirektorile ja haldusnõukogule sõltumatu hinnang suutlikkuse suurendamise, koolituse ja arenguga seotud sisekontrollisüsteemi nõuetekohasusele ja tulemuslikule rakendamisele;
               
            
                  21.
               
               
                  märgib agentuuri siseauditi talitusele tuginedes, et siseauditi üksus vaatas 2011. aastal põhjalikult läbi ka sisekontrollistandardite rakendamise agentuuris;
               
            
                  22.
               
               
                  märgib, et siseauditi talitusel paluti esitada agentuuri nõukogule 2011. aasta oktoobris ülevaade hetkeolukorrast ja siseauditi talituse strateegiline kava aastateks 2013–2015;
               
            
                  23.
               
               
                  märgib agentuuri siseauditi talitusele tuginedes, et agentuur nimetas 2011. aastal ametisse sisekontrolli koordinaatori ja kehtestas riskijuhtimise agentuurisisesed eeskirjad, sh menetluse sisekontrollisüsteemi regulaarseks läbivaatamiseks ning agentuuri riskiregistri regulaarseks ajakohastamiseks; palub agentuuril siiski eelarve täitmisele heakskiidu andmise eest vastutavat institutsiooni teavitada edasistest meetmetest ja saavutatud tulemustest;
               
            
                  24.
               
               
                  palub agentuuril võtta vajalikud meetmed järgmistes küsimustes:
                  
                              —
                           
                           
                              volitatud eelarvevahendite käsutajate ABACi juurdepääsuõigused,
                           
                        
                              —
                           
                           
                              maksete hilinemine,
                           
                        
                              —
                           
                           
                              erandite käsitlemise kord ning erandite keskregistri loomine;
                           
                        märgib, et siseauditi talitus on praeguseks lugenud lõpetatuks siseauditi talituse kahe väga tähtsa soovituse täitmise (volitatud eelarvevahendite käsutajate ABACi juurdepääsuõiguste kohandamine ning erandite käsitlemise korra ja erandite keskregistri loomine ja rakendamine);
               
            
                  25.
               
               
                  märgib agentuuri järelaruandele (13) tuginedes, et mis puudutab aruandlust erandite kohta, on kõik tööprotsessid dokumenteeritud ning kontrollnimekirjad on juba olemas enamiku menetluste jaoks, kõigi tehingutega seotud osaliste rollid ja kohustused on selgelt kindlaks määratud ja see, koos õigeaegse eranditest aruandmisega, tagab eeskirjade võimaliku eiramise puhul piisavad järelmeetmed;
               
            
                  26.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (14) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 86.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 128, 21.5.2005, lk 1.
      
         (5)  EÜT L 357, 31.12.2002, lk 72.
      
         (6)  ELT L 286, 17.10.2012, lk 169.
      
         (7)  2011. aasta raamatupidamise lõplik aruanne, juuni 2012, lk 26.
      
         (8)  2011. aasta tegevusaruanne, lk 125.
      
         (9)  2011. aasta raamatupidamise lõplik aruanne, juuni 2012, lk 27.
      
         (10)  2011. aasta raamatupidamise lõplik aruanne, juuni 2012, lk 18.
      
         (11)  2011. aasta tegevusaruanne, lk 122.
      
         (12)  Siseauditi tegevuse 2011. aasta aruanne, lk 4.
      
         (13)  Aruanne meetmete kohta, mis võeti Euroopa Parlamendi 10. mai 2012. aasta otsuse lk 5 toodud soovituste põhjal.
      
         (14)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).